Jakob Wassermann

B' e  sgrìobhadair às A' Ghearmailt a bh' ann an Jakob Wassermann (Eabhra:  יעקב וסרמן). Rugadh e ann am Fürth ann an 1873 agus chaochail e ann an Altaussee ann an 1934.Hermann Greissinger: "In die vierte Existenz vielleicht". Konzeptionen von "Leben" und "Nicht-Leben" im Werk von Jakob Wassermann und in den Erzähltexten der frühen Moderne. Eine semiotisch-strukturale Werk- und Epochenanalyse. Lang, Bern 1986. (= Europäische Hochschulschriften; Reihe 1, Deutsche Sprache und Literatur; 933) ISBN 3-261-03597-8

Mac fhir-mhalairt bhochd, dh'obraich Wassermann ann am bùth leabhraichean agus bha e na dheasaiche aig an Simplicissimus;The Guardian B' e sgrìobhadair làn ùine a bh' ann bho 1893 a-mach agus esan a' fuireach anns An Ostair, an toiseach ann am Vienna agus an uair sin ann Altaussee, ged an do suidhich e a h-uile càil a sgrìobh e thall san Ghearmailt. Bha corra nobhail a sgrìobh e uabhasach fhèin soirbheachail mar Die Juden von Zirndorf (1897), Caspar Hauser oder Die Trägheit des Herzens (1908) - mu na làithean mu dheireadh aig Caspar Hauser, a bharrachd air Christian Wahnschaffe (1919).Daniela Eisenstein, Dirk Niefanger, Gunnar Och (Hrsg.): Jakob Wassermann. Deutscher, Jude, Literat. Wallstein, Göttingen 2007, ISBN 3-8353-0158-6 Bha e na b' ainmeile anns na 20an agus na 30an nuair a sgrìobh e Der Fall Maurizius (1928), sgeulachd mu cheartas fillte gu sgiobalta tro nobhail poileis agus a' làimhseachadh ri beatha òige an dèidh a' chogaidh a-staigh sreath trì nobhailean, còmhla ri Etzel Andergast (1931) agus Joseph Kerkhovens dritte Existenz (1934). 

B' e aislingeach air a bheò-ghlacadh le ceartas a bh' ann am Wassermann, cuspair a tha a' nochdadh tric anns a chuid obrach; bha e dhen bheachd gur robh còirichean aig a h-uile daoine ceartas fhaighinn o chionn 's gur e daoine a bh' annainn, ged a bha gealtachd ga dhiùltadh, na bu mhiosa na ùidhean suarach agus poileataigs; thathar daonnan a' deànamh coimeas eadar Wassermann agus Fiódor Dostoyevski air an dàrna làimh leis cho moralta 's a bha e agus air an làimh eile air sàilleabh gu robh e gu math os-bhoileach. Ann am Mein Weg als Deutscher und Jude rinn e dealbh gu math soilleir air an imcheist anns an robh na Iùdhaich nuair a ràinig na Nàsaich, ged nach robh e beò nuair a rinn iad sgrios is milleadh air an dùthaich. A bharrachd air sin, sgrìobh e Das Gänsemännchen, Die Geschichte der jungen Renate Fuchs agus Ulrike Woytich. Shuidhich e mòran dhen obair eachdraidheil aige anns An Spàinn.

Phòs e aig  Julie Speyer ann an 1901, ach dhealaich iad ann an 1915. Phòs e a-rithist an ceann trì bliadhnaichean, an turas seo aig Marta Karlweis. Ann an 1926, chaidh a thaghadh gu Acadamaidh Ealain na Pruise (Gearmailtisː Preußische Akademie der Künste) ach leig e dheth sin ann an 1933, los nach cuireadh na Nàsaich a-mach e. Chaidh na leabhraichean aige a thoirmeasg sa Ghearmailt san aon bhliadhna air sàilleabh gur e Iùdhach a bh' ann: fiù 's chuireadh san teine iad, ann an corra àite far an robh na Nàsaich gu math làidir. Sgrìobh e aiste an aghaidh nan Nàsach mus an do bhàsaich e cuideachd.Selbstschau am Ende des sechsten Jahrzehnts, Neue Rundschau 44. Jahrgang Heft 3, 1933, 377-395 Bha Wassermann a' gabhail ri sìth agus càirdeas eadar creideamhan eadar-dhealaichte fad a bheatha.Stéphane Michaud, Les avertissements d’un artiste et d’un spirituel. Wassermann et la montée des périls en Allemagne (1897-1934), Raisons politiques 2002/4 (8), 97-115.
 Obair 
 Melusine (Nobhail, 1896)Deutsche Digitale Bibliothek
 Die Juden von Zirndorf (Nobhail, 1897)
 Schläfst du, Mutter? (Nobhail Goirid, 1897)
 Die Geschichte der jungen Renate Fuchs (Nobhail, 1900)
 Der Moloch (Nobhail, 1902)
 Der niegeküsste Mund (Sgeulachd, 1903)
 Die Kunst der Erzählung (Aiste, 1904)
 Alexander von Babylon (Nobhail, 1905)
 Donna Johanna von Castilien (Sgeòil, 1906)
 Die Schwestern (Nobhailean Goirid - Donna Johanna von Castilien, Sara Malcolm, Clarissa Mirabel  - 1906)
 Caspar Hauser oder Die Trägheit des Herzens (Nobhail, 1908)
 Die Gefangenen auf der Plassenburg (Sgeòil, 1909)
 Die Masken des Erwin Reiners (1910)
 Der goldene Spiegel (Nobhail Goirid, 1911)
 Geronimo de Aguilar (Sgeulachd, 1911)
 Faustina (Sgeòil, 1912)
 Der Mann von vierzig Jahren (Nobhail, 1913)
 Das Gänsemännchen (Nobhail, 1915)
 Christian Wahnschaffe (Nobhail, 1919) 
 Die Prinzessin Girnara, Weltspiel und Legende (Dealbh-cluiche, 1919)
 Mein Weg als Deutscher und Jude (Fèin-eachdraidh, 1921)
 Imaginäre Brücken (Sgrùdadh agus Aistean, 1921)
 Sturreganz (Sgeòil, 1922)
 Ulrike Woytich (Nobhail, 1923)
  Faber, oder die verlorenen Jahre (Nobhail, 1924)
 Laudin und die Seinen (Nobhail, 1925)
   Das Amulett  (Nobhail Goirid, 1926)
   Der Aufruhr um den Junker Ernst (Nobhail Goirid, 1926)
 Das Gold von Caxamalca (Sgeulachdan, 1928)
  Christoph Columbus (Sgeul-beatha, 1929)
  Selbstbetrachtungen) (Meòrachadh, 1931)
 Der Fall Maurizius (1928)
 Etzel Andergast  (1931)
 Joseph Kerkhovens dritte Existenz  (1934)

 Iomraidhean 

 Ceanglaichean a-mach 
Wassermann air Guttenburg

Roinn-seòrsa:Sgrìobhadairean Gearmailteach
Roinn-seòrsa:Daoine às a' Ghearmailt
Roinn-seòrsa:Iùdhaich